วรวิทย์ บารู

ผู้ช่วยศาสตราจารย์ วรวิทย์ บารู (เกิด 1 มกราคม พ.ศ. 2495) สมาชิกสภาผู้แทนราษฎรจังหวัดปัตตานี 1 สมัย และ อดีตสมาชิกวุฒิสภาจังหวัดปัตตานี

ประวัติ 
ผู้ช่วยศาสตราจารย์ วรวิทย์ บารู หรือ ผู้ช่วยศาสตราจารย์ ดร.วรวิทย์ บารู เกิดเมื่อวันที่ 1 มกราคม พ.ศ. 2495 สำเร็จการศึกษา การศึกษาบัณฑิต สาขาวิชาภาษาอังกฤษ จาก มหาวิทยาลัยศรีนครินทรวิโรฒ มหาบัณฑิต และ ดุษฎีบัณฑิต สาขาภาษาศาสตร์เชิงสังคม จาก University of Malaya ประเทศมาเลเซีย

การทำงาน 
ผศ.ดร.วรวิทย์ เคยดำรงตำแหน่งเป็นอาจารย์ ในแผนกวิชาภาษามลายู/มลายูศึกษา ภาควิชาภาษาตะวันออก คณะมนุษยศาสตร์และสังคมศาสตร์ มหาวิทยาลัยสงขลานครินทร์ และดำรงตำแหน่งต่างๆ อาทิ กรรมการสภามหาวิทยาลัยอิสลาม ยะลา ประธานกรรมการดำเนินงานสหกรณ์ออมทรัพย์อินนอฟฟานและประธานเครือข่ายสหกรณ์อิสลามภาคใต้ และ รองประธานสภาที่ปรึกษาส่งเสริมสันติสุขจังหวัดชายแดนภาคใต้ (สสต.)

งานการเมือง 
ผศ.ดร.วรวิทย์ ได้รับเลือกตั้งให้เป็นสมาชิกวุฒิสภาจังหวัดปัตตานี ครั้งแรก ใน พ.ศ. 2551 

เขาลงสมัครรับเลือกตั้งในพื้นที่จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาชาติ แต่ไม่ได้รับเลือกตั้ง ก่อนที่จะได้รับเลือกตั้งในครั้งถัดมา (พ.ศ. 2566)

สมาชิกสภาผู้แทนราษฎร
ผศ.ดร.วรวิทย์ บารู ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดปัตตานี สังกัดพรรคประชาชาติ (พ.ศ. 2561)

สมาชิกวุฒิสภา 
ผศ.ดร.วรวิทย์ บารู ได้รับการเลือกตั้งเป็นสมาชิกวุฒิสภามาแล้ว 1 สมัย คือ
 การเลือกตั้งสมาชิกวุฒิสภาไทยเป็นการทั่วไป พ.ศ. 2551 จังหวัดปัตตานี

เครื่องราชอิสริยาภรณ์

อ้างอิง 

บุคคลจากอำเภอสายบุรี
ชาวไทยเชื้อสายมลายู
มุสลิมชาวไทย
อาจารย์คณะอักษรศาสตร์ - ศิลปศาสตร์ - มนุษยศาสตร์
ผู้ช่วยศาสตราจารย์
นักการเมืองไทย
สมาชิกสภาผู้แทนราษฎรจังหวัดปัตตานี
สมาชิกวุฒิสภาจังหวัดปัตตานี
พรรคประชาชาติ (พ.ศ. 2561)
บุคคลจากคณะศึกษาศาสตร์ มหาวิทยาลัยศรีนครินทรวิโรฒ
ศิษย์เก่าจากมหาวิทยาลัยมาลายา
บุคคลจากคณะมนุษยศาสตร์และสังคมศาสตร์ มหาวิทยาลัยสงขลานครินทร์
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรพรรดิมาลา